Oudpremier van Kroasië tronk toe oor omkopery | Netwerk24
Oudpremier van Kroasië tronk toe oor omkopery
30 Desember 2019 19:30
’n Oudpremier van Kroasië en die voorsitter van ’n Hongaarse energiegroep is Maandag skuldig bevind aan omkopery en tronk toe gestuur.
Zsolt Hernádi, hoof van die groep MOL, is in ’n reuse-korrupsiesaak wat al ’n dekade voortsleep, skuldig bevind dat hy Ivo Sanader, oudpremier, omgekoop het.
Sanader is ses jaar tronk toe gestuur en Hernadi twee jaar.
Sanader moes volgens die omkooptransaksies sorg dat MOL die hoofbesluitnemer in Kroasië se energiemaatskappy word, hoewel hy nie die grootste aandeelhouer was nie.
Sanader is reeds van April 2019 in die tronk weens ’n vorige skuldigbevinding.
Die twee kan nog appelleer teen hul vonnis. – Bronne: Reuters; DW
Ex-Croatian PM Ivo Sanader has been found guilty of receiving a €10m bribe from officials at Hungarian energy company MOL, during their acquisition of a share in Croatian energy company INA in 2008-09.
Bkgd: https://t.co/oC8Gk9EMVh pic.twitter.com/t66LjeIXU6
— Balkan Insight (@BalkanInsight) December 30, 2019
Meer oor: Kroasië | Omkopery
Netanyahu bly klou ondanks aanklagte